Hans Engen

Hans Engen (født 22. august 1912 i Ringebu, død 6. april 1966 i Nord-Fron) var en norsk pressemann, statssekretær og diplomat.

Som diplomat var Hans Engen kjent for sine kontaktskapende evner og mye benyttet som forhandler. Han var også leder for utvalget som utformet norsk bistandspolitikk.

I sin karriere var han:
 I sambandstjenesten mellom eksil-regjeringen i London og hjemmefrontledelsen 1941–45
 Journalist og utenriksredaktør i Verdens Gang 1946–49
 Pressemedarbeider ved Norges FN-delegasjon 1949–51
 Ambassaderåd ved Norges FN-delegasjon 1951–52
 Ambassadør til FN 1952–58
 Statssekretær i Utenriksdepartementet 1958–63
 Ambassadør til USA 1963–66

Som journalist dekket han blant annet FNs tredje generalforsamling 1948, og han argumenterte sterkt for norsk tilslutning til NATO.

Som FN-ambassadør ble han valgt til flere viktige FN-verv, bl.a. som formann i koordinasjonskomiteen for Det økonomiske og sosiale råd (ECOSOC), som formann i FNs budsjettkomité og som president i ECOSOC

Som statssekretær i Utenriksdepartementet ledet han «Engen-utvalget» (1960–61) som utformet norsk bistandspolitikk, og han ledet Norges forhandlingsdelegasjon til Det europeiske økonomiske fellesskap (EEC) i 1962.

Han var kommandør av St. Olavs Orden (1964) og innehaver av UNEFs æresmedalje.

Hans Engen døde under en skiferie i Norge 1966.

 Referanser 

 Kilder 
 http://snl.no/Hans_Engen
 http://nbl.snl.no/Hans_Engen

 Eksterne lenker 


Kategori:Medlemmer av Hjemmefrontens ledelse
Kategori:Personer fra svensketrafikken 1940–1945
Kategori:Norske journalister
Kategori:Norske diplomater
Kategori:Kommandører av St. Olavs Orden
Kategori:Personer fra Ringebu kommune